Augustine Kasujja

Augustine Kasujja (født 26. april 1946 i Mitala Maria, Mpigi-distriktet i Uganda) er en ugandisk katolsk prelat og titulærerkebiskop som virket i det pavelige diplomati. Hans siste post før pensjonering var som apostolisk nuntius til Belgia fra 2016 til 2021. Han var den første svarte afrikaner som hadde tittelen apostolisk nuntius.

Liv og virke

Bakgrunn
Augustine Kasujja var den tredje i en familie på 11 barn; foreldrene var Katalina Nanseko og Yozefu Naluswa.[1] Før han begynte på Kisubi Minor Seminary mellom 1960 og 1965, gikk han på Ssango og Mitala Maria Primary Schools. Han studerte ved hovedseminaret i Katigondo (1966–1967) og Det pavelige universitet Urbaniana i Roma (1967–1974).

Prest
Han ble ordinert til prest i erkebispedømmet Kampala 3. januar 1973.

Etter å ha oppnådd en doktorgrad i teologi, gikk han inn i Den hellige stols diplomatiske tjeneste i 1979. Hans tidligere karriere tok ham til Den hellige stols representasjoner i Argentina, Haiti, Bangladesh, Portugal, Peru, Trinidad og Tobago, Algerie, Tunisia og Mauritius.

Tituulærerkebiskop, pavelig sendemann
Pave Johannes Paul II utnevnte ham til titulærerkebiskop av Cæsarea i Numidia og apostolisk nuntius til Tunisia og Algerie den 26. mai 1998.. Han var den første svarte afrikaneren som hadde tittelen apostolisk nuntius. Han ble bispeviet den 22. august i hjemlandet, i Rubaga-katedralen av kardinal Emmanuel Wamala.

Den 22. april 2004 utnevnte pave Johannes Paul ham til apostolisk nuntius til Madagaskar og Seychellene og apostolisk delegat til Komorene og Réunion.  Den 9. juni 2004 ble ansvaret til nuntius til Mauritius lagt til disse ansvarsområdene.

Den 2. februar 2010 utnevnte pave Benedikt XVI ham til apostolisk nuntius i Nigeria. Pave Frans la den 13. desember 2013 til hans ansvarsfelt oppgaven som permanent observatør ved De vestafrikanske staters økonomiske fellesskap (ECOWAS).

Den 12. oktober 2016 utnevnte pave Frans ham til apostolisk nuntius i Belgia og la til stillingen som nuntius til Luxembourg den 7. desember. Han var den første ikke-europeer som innehadde denne nuntiaturposteringen.] Han presenterte sine akkreditiver til kongen og storhertugen 2. februar og 2. mars.

Pave Frans godtok hans aldersbetingede avskjed den 31. august 2021.

Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1767
 Kardinal Pietro Francesco Galleffi (1770–1837) *1819
 Kardinal Giacomo Filippo Fransoni (1775–1856) *1822
 Kardinal Carlo Sacconi (1808–1889) *1851
 Kardinal Edward Henry Howard of Norfolk (1829–1892) *1872
 Kardinal Mariano Rampolla del Tindaro (1843–1913) *1882
 Kardinal Rafael Merry del Val y Zulueta (1865–1930) *1900
 Kardinal Arthur Hinsley (1865–1943) *1926
 Erkebiskop David James Mathew (1902-1975) *1938
 Kardinal Laurean Rugambwa (1912–1997) *1952
 Kardinal Emmanuel Kiwanuka Nsubuga (1926- ) *1966
 Kardinal Emmanuel Wamala (1915-1991) *1981
 Erkebiskop Augustine Kasujja (1946–) *1998
Linjen Rebiba

Referanser

Ugandiske katolske biskoper
Pavelige nuntier
Ambassadører til Tunisia
Ambassadører til Algerie
Ambassadører til Komorene
Ambassadører til Madagaskar
Ambassadører til Seychellene
Ambassadører til Mauritius
Ambassadører til Nigeria
Ambassadører til Belgia
Ambassadører til Luxembourg
Personer etter føde- eller oppvekststed i Uganda